ગોવામાં રહેતો કબીર અહલાવત ઉર્ફ રૉકી હૅન્ડસમ (જૉન એબ્રાહમ) કોઈ જૂના દદર્‍થી પીડાય છે. એટલે જ તે કશું બોલ્યા વિના સતત તોબરો ચડાવીને ફર્યા કરે છે. ત્યાં તેના પાડોશમાં રહેતી નાઓમી (દિયા ચલવાડ) નામની સાતેક વર્ષની ટેણી સાથે તેને જબરી દોસ્તી જામી ગઈ છે (એ ટેણી માટે જ ‘કિક’માં સલમાનભાઈએ આખું પોલૅન્ડ માથે લીધેલું). પરંતુ ડેવિલનું કરવું ને એ ટેણી ડ્રગ માફિયાઓ અને હ્યુમન ઑર્ગન ટ્રાફિકર્સની ચુંગાલમાં ફસાઈ જાય છે. પોતાની નજર સામે જ એ માસૂમને કિડનૅપ થતી જોઈને જૉન ચહેરા પર એકેય એક્સપ્રેશન લાવ્યા વિના પણ ઊકળી ઊઠે છે. પોતાની ચપ્પુ-છૂરીઓ તેજ કરીને તે વિલનલોગની ચીરફાડ કરવા નીકળી પડે છે.